कांवड़िये का पैर दबाते दिखे शामली के एसपी अजय कुमार, देखें- VIDEO  
शामली के एसपी हैं अजय कुमार
कांवड़िये को फुट मसाज देते दिखे 
हेलीकॉप्टर से फूल भी बरसाया
कांवड़ यात्रा शुरू हो गई है. कांवड़ियों की सुरक्षा के लिए भारी संख्या में पुलिस बल तैनात किया गया है. जगह-जगह रूट डायवर्ट किये गए हैं. स्कूल-कॉलेज भी बंद किये गए हैं. इस दौरान कानून व्यवस्था को दुरुस्त रखने के लिए तमाम जिलों के वरिष्ठ अधिकारी खुद सड़क पर हैं. इस बीच उत्तर प्रदेश के शामली से एक ऐसा वीडियो सामने आया है, जिसमें जिले के पुलिस अधीक्षक (एसपी) अजय कुमार (SP Ajay Kumar) एक कांवड़िये का पैर दबाते (फुट मसाज) दिख रहे हैं. शामली पुलिस ने खुद अपने आधिकारिक ट्वीटर हैंडल से यह वीडियो ट्वीट किया है, एसपी अजय कुमार (SP Ajay Kumar) कांवड़िए के पैरों की मालिश करते दिखाई दे रहे हैं. वहीं, एसपी अजय कुमार (Ajay Kumar) की एक फोटो भी सामने आई है.  
सुरक्षा के साथ-साथ सेवा भी।
आज दिनांक 26.07.19 को SP शामली श्री अजय कुमार द्वारा चिकित्सा शिविर का उद्धघाटन किया गया तथा चिकित्सा शिविर में आये हुए भक्तो की सेवा की गई। @Uppolice@policenewsup@News18India@ABPNews@aajtak@adgzonemeerutpic.twitter.com/zSmRX9VIlP
जिसमें वे हेलीकॉप्टर पर सवार होकर कांवड़ियों पर फूल बरसाते दिखाई दे रहे हैं. दूसरी तरफ, खबर है कि मेरठ, सहारनपुर और मुज़फ़्फ़रपुर में भी कांवड़ियों पर फूलों की वर्षा की गई. सहारनपुर पुलिस और प्रशासन के अफ़सरों ने हेलीकॉप्टर से कांवड़ियों पर फूल बरसाए. आपको बता दें कि कांवड़ यात्रा की वजह से गाजियाबाद के सभी स्कूल और कॉलेजों में 26 से 30 जुलाई तक अवकाश घोषित किया गया है. 
जिलाधिकारी अजय शंकर पांडे द्वारा जारी आदेश में कहा गया है कि श्रावण शिवरात्रि 30 जुलाई को होगी. लिखित आदेश में कहा गया है कि पिछले वर्ष की तरह इस बार भी श्रद्धालुओं और कांवड़ियों के भारी संख्या में आने का अनुमान है. आदेश में कहा गया है कि इसलिए सभी प्राथमिक और माध्यमिक स्कूल, इनमें सीबीएसई और आईसीएसई बोर्ड से संबद्ध स्कूल भी शामिल हैं.